ועדת הכלכלה, כנסת 20, פרוטוקול מספר 809, 2018-07-04 09:30

איתן כבל: בוקר טוב לכולם, היום יום רביעי, פעם אחת כי טוב, כ"א בתמוז התשע"ח, 04 ביולי 2018, בשבת נקרא את פרשת פנחס, אני מתכבד לפתוח את ישיבת ועדת הכלכלה.

איתן כבל: על סדר-היום הצעת חוק הגנת הצרכן (תיקון מס' 55) (מענה אנושי מקצועי במערכת לניתוב שיחות), התשע"ז–2017.

איתן כבל: אני כבר אומר, הדיון קצר, אני לא הולך לפתוח פה עולמות תוכן חדשים.

איתן כבל: אני רוצה רק להזכיר שבדיון הקודם כבר הצבענו והתקדמנו, היה עניין מסוים מאוד שהצריך תיאום בין מרב, הייעוץ המקצועי שלנו, לבין משרד התקשורת ומשרד הכלכלה, הרשות להגנת הצרכן ולסחר הוגן.

איתן כבל: הרשות להגנת הצרכן ולסחר הוגן, חסרתם לי פה בדיון שהשר היה בו – רק לא רציתי להעיר את זה – כי אתם אחד הכוחות היותר מרכזיים, לטעמי לפחות, בכל הנוגע למערכת היחסים עם המשרד.

איתן כבל: חסרתם לי פה, אני אומר את זה רק שתדעו ושיירשם בפרוטוקול.

איתן כבל: אתמול היה כאן יום התחבורה הציבורית, אחד האירועים היותר מרשימים שהיו פה.

איתן כבל: רק העובדה ש-300 איש רצו להיכנס כאן לוועדה מכול הארץ, אזרחים, זה אומר דרשני ואומר איזו מצוקה אמיתית וכמה לנושא של המחסור בתחבורה הציבורית, ובכלל לכל נושא התחבורה, יש משקל עצום.

איתן כבל: ברשותכם, אי אפשר שלא להתחיל את היום בשיר.

איתן כבל: היום נקרא את שירה של אסתר שקלים "בעזרת השם".

איתן כבל: אסתר שקלים היא משוררת, מרצה, חוקרת קהילות ישראל ואוצרת אמנות יהודית, נולדה בטהראן, איראן, ועלתה לישראל בגיל ארבע, גדלה בבת ים ומתגוררת היום ברעננה.

איתן כבל: שקלים לומדת כיום לתואר שלישי באוניברסיטת תל אביב.

איתן כבל: שקלים שימשה כמנהלת המרכז למורשת קהילות ישראל במוזיאון ארץ ישראל, כתבה ערכות לימוד, ספרים ומאמרים שונים העוסקים במורשת קהילות ישראל במערב ובמזרח, וכן בהיסטוריה ובתרבות של יהודי איראן.

איתן כבל: שירתה של שקלים עוסקת במפגש התרבויות מזרח-מערב ובמעמדה של האישה בתרבות הפרסית והמזרחית, במסורת היהודית ובחברה הישראלית והמערבית.

איתן כבל: בעזרת השם/ אסתר שקלים יש אנשים

נחה עליהם: מעולם לא פגשו בך ולא שמעו אבל הם יודעים עליך הכול בעזרת השם יתברך יש אנשים מקדשי השם היודעים מי אתה ומה היו עלילותיך מה חוללו אבותיך מימי עולם ומשנים קדמוניות ומה יפעלו אתה, בניך, בני בניך, שלשיך ורבעיך, עד עולם ולעולמי עלמיא יש אנשים שהשם בעזרם היודעים עליך הכול מאין באת ולאן אתה הולך ולפני מי אתה עתיד ליתן דין וחשבון יש אנשים שיודעים כי רק להם השם אומר הכול הכול הם יודעים בעזרת שם המשפחה שלך זה אחלה פתיח.

נחה עליהם: אנחנו יוצאים לדרך.

נחה עליהם: יש לי בקשה – אנחנו ממוקדים.

נחה עליהם: דנו מספיק בנושא הזה.

מרב תורג'מן: אדוני, ברשותך אני אנסה למקד כמה שיותר את הנושאים שהוספו להצעת החוק, לעקרונות שהוחלט עליהם בדיון הקודם.

מרב תורג'מן: באמת בדיון הקודם אושרו העקרונות שהוטמעו בנוסח שמונח בפניכם.

מרב תורג'מן: בנוסף החליטה הוועדה לקבוע הוראה דומה להוראה בחוק הגנת הצרכן בחוק הבנקאות (שירות ללקוח), כך שתהיה חובה על תאגידים בנקאיים לספק שירות טלפוני מקצועי בתוך שש דקות; לתקן את חוק הפיקוח על שירותים פיננסיים (ביטוח) כך שיחול על מבטחים; לתקן את חוק הפיקוח על שירותים פיננסיים (קופות גמל) כך שיחול על חברות שמנהלות קופות גמל; ולתקן את חוק הפיקוח על שירותים פיננסיים (שירותים פיננסיים מוסדרים) כך שיחול על בעל רישיון הנפקה.

מרב תורג'מן: כך, אדוני, הנחת אותי לנסח את הצעת החוק להצבעה היום והנוסח כולל את העקרונות שדובר עליהם בדיון הקודם.

מרב תורג'מן: עם זאת, לאחר ישיבות פנימיות רבות ובהסכמתך נוסח סעיף שמסמיך את הרגולטורים, או השרים – זה תלוי באיזו מסגרת – להחריג בנסיבות הקבועות בהצעת החוק את חובת המענה האנושי בתוך שש דקות באופן אבסולוטי.

מרב תורג'מן: ההחרגה המוצעת נקבעה בכל התיקונים העקיפים ולא רק בהתייחס לחברות התקשורת, כפי שניתן לראות בנוסח.

מרב תורג'מן: בנוסף, אני מבקשת שהוועדה תתייחס לסכומי העיצומים הכספיים שלא הוחלט לגביהם, לגבי התיקונים העקיפים שמוטלים על הגופים השונים.

מרב תורג'מן: זה מאוד משתנה שם לפי המדרג, יש איזשהו מדרג שנקבע לפי גודל התאגיד.

מרב תורג'מן: וגם, להחריג את הסעיף המוצע בחוק הבנקאות (שירות ללקוח) מסעיף העונשין.

מרב תורג'מן: בנוסף, מלבד חובת הדיווח שנוגעת להיערכות הגופים לקראת יישום ההסדר, מוצעת הוראה נוספת שמעגנת את העקרונות הבאים לעניין חובת הדיווח והיא כדלקמן: במשך שלוש שנים מתחילת תוקפן של ההוראות לעניין חריגה משש הדקות, הרגולטורים השונים שקבעו חריגים, ידווחו לוועדה אחת לשישה חודשים על החריגים שהם קבעו, על עמידתם של הגופים המפוקחים בהוראות החוק, על השיעורים שבהם עמדו בזמן שנקבע למענה אנושי, בחלוקה לסוגי השירותים השונים.

מרב תורג'מן: אחרי דיווח כל חצי שנה במשך שלוש שנים, הדיווח יימסר אחת לשנה.

מרב תורג'מן: בנוסף, הרגולטורים השונים יפרסמו את הדוחות האלה באתר האינטרנט שלהם.

איתן כבל: אוקיי.

איתן כבל: בבקשה.

מירב יוסף: רק שאלה לגבי ההחרגה – אם אפשר להסביר כשאת אומרת "החרגה" למה את מתכוונת.

איתן כבל: אין החרגות.

מירב יוסף: אמרת שלרגולטורים תינתן האפשרות להחריג אז לא הבנתי.

איתן כבל: תסבירי להם את העניין של קביעת כללים.

מרב תורג'מן: במידה ונקבעו ברישיון או לפי חוק אחר הוראות לעניין משך ההמתנה לקבלת מענה אנושי מקצועי, ורק אז, רשאי השר הממונה או הרגולטור השונה, במקרה שלכם, להורות כי עוסק יהיה רשאי לחרוג ממשך ההמתנה הקבוע בפסקה (3), אבל הוא יצטרך גם לקבוע את המסגרת.

מרב תורג'מן: זאת אומרת, מתי הוא יהיה רשאי לחרוג משש הדקות ובהתייחס לכמה זמן.

איתן כבל: תראי, היה כאן ויכוח אמיתי ובסוף הבנו שההחרגה עלולה לייצר פה אפליות ולייצר פה עולמות תוכן שלא נצא מהם אז זה שש הדקות.

איתן כבל: קודם כל, זה שש דקות.

איתן כבל: כמובן שזה שש דקות ממוצע, במובן הזה שאם יש מישהו שמתקשר לשאול רק מה השעה אתה לא תדבר אתו שש דקות.

איתן כבל: אנחנו מבינים את העניין.

איתן כבל: אבל יש מערכת של חריגים, ממצבים של כוח עליון נניח, ועד שחיפשתי את 103 בחורף האחרון כשהתפוצץ מולי – התקשרתי והיה ברור לי שתפוס כי בדיוק באותו רגע כנראה מיליון איש מתקשרים.

איתן כבל: דרך אגב, יש תלונות גדולות עכשיו על מוקד חברת החשמל.

איתן כבל: אתמול קיבלתי במקרה – שזה לא מתאים לכם – על ניתוקי חשמל בעוספיא, דליה, באזור הזה.

מירב יוסף: אני אבדוק את זה.

איתן כבל: זה עבר, אבל פשוט בשביל העתיד, כי זה לא מתאים לכם, אני יכול לומר.

איתן כבל: הכוונה היא שהרגולטור בעניין הזה, בכללי המשחק שהוא יודע אל מול הגוף שהוא הרגולטור שלו – ואנחנו נותנים קרדיט גדול לרגולטורים, שהם לא יתכופפו - - -

מרב תורג'מן: זה מה שצריך להבין.

איתן כבל: זאת נקודה מרכזית.

איתן כבל: היה ויכוח כי אנחנו מכירים את זה.

איתן כבל: כמו שעלינו, חברי הכנסת, מופעלים לחצים על ידכם וכל אחד בא עם עולם התוכן שלו והסיפור שלו, נכון יותר, נכון פחות.

איתן כבל: אני אומר את זה בצורה הכי גלויה והכי ברורה, מופעלים לחצים.

איתן כבל: זה לפעמים מגיע מהשר.

איתן כבל: לפעמים הלחיץ ביותר זה לא סמנכ"ל הרגולציה אלא השר, שמרים טלפון ואומר: יאללה, תוותר לו.

איתן כבל: אנחנו מכירים את זה.

איתן כבל: אני מכיר את זה פה, בקרב שאנחנו מנהלים על העמלה של הזמנת כרטיסי קולנוע באינטרנט, שיש מערכת שלמה של אנשי המקצוע שהולכים פה אחד, ומלמעלה, בשרשור, מושפעים.

איתן כבל: לכן אנחנו נותנים לכם את הכלים לבוא ולהגיד – כמובן בתוך מסגרת, ברור – שאומרים: נכון, למשל, בעולם התוכן של חברת חשמל, בחורף, במצבים כאלה וכאלה.

איתן כבל: יש, למשל, בעולם התוכן של התקשורת – וזה יכול להיות הוט, יס, טלפוניה – מבצעים, שבעזרת-השם יהיו, אנחנו מקווים, ואנחנו מכירים את זה כשמבקשים להתנתק.

איתן כבל: אנחנו מבינים את העניין.

איתן כבל: אני תמיד אומר שעוד לא פגשתי כשעושים מבצע לקוח שרצה להתחבר במבצע ולא ענו לו בזמן.

איתן כבל: כשאתה רוצה להתחבר אתה אף פעם לא מחכה.

איתן כבל: כשאתה רוצה להתנתק – תראו את האבסורד.

איתן כבל: אנחנו הולכים לקראתכם כשאתם דופקים אותנו.

איתן כבל: לכן אני אומר רק במאמר מוסגר, אני חושב שבאמת הלכנו פה כברת דרך, זה נהנה וזה לא חסר.

איתן כבל: עכשיו חובת ההוכחה היא על המערכות על הרגולטורים השונים.

איתן כבל: כשבאתי ואמרתי שכל חצי שנה יהיה אפשר לראות – זה מונח לפתחכם, אם זה קורה כל הזמן אז משהו כנראה בבעיה.

מרב תורג'מן: אדוני, זה בעיקר, אני מניחה, כדי לראות את המגמה של מתי נקבעו החריגים.

מרב תורג'מן: כך שככל שהעניין הזה יצטרך להיות מתוקן, אתה - - -

איתן כבל: נכון, זו בדיוק הנקודה, לראות האם באמת.

איתן כבל: הרי בסוף לא יהיה בלוף.

איתן כבל: ישבו עליכם, יבררו.

איתן כבל: אני בטוח הרי שאיך שהחוק ייכנס אף אחד לא ימתין אפילו לראות שאתם צריכים לעשות התאמות וכו', כבר ילכו לבדוק כמה זמן עונים וכו'.

איתן כבל: אין ספק שזה יהיה נושא מרכזי.

איתן כבל: מה גם, אני אומר את זה בהפוך על הפוך, כיוון שמתקיימת גם בעיה עוד הרבה יותר חמורה בעולם התוכן המדינתי – ביטוח לאומי וכל הגופים האלה – הנושא הזה נמצא על סדר-היום בענק.

איתן כבל: כבר המדינה מבינה שהיא לא יכולה יותר להתעלם מהשאלה הזאת ויושבים צוותים – אני יודע את זה – ומנסים לתת לזה את הפתרונות הנדרשים.

איתן כבל: אני מבקש מכם, אם זה לא באמת משהו שאתם מרגישים שאתם חייבים להעיר, אנא, לא להפריע.

איתן כבל: תנו לנו לסיים להקריא את מה שנשאר.

מרב תורג'מן: צריך להקריא את כל הצעת החוק.

איתן כבל: בסדר, נעשה את זה.

איתן כבל: הקראנו אותה פעם קודמת, דרך אגב.

מרב תורג'מן: רק את התיקון לחוק הגנת הצרכן.

איתן כבל: אין שום בעיה, אם את רוצה נקריא.

איתן כבל: בבקשה, רק אם מישהו חייב.

אלדד גת: מבחינת שעות העבודה שבהן מחויבות שש הדקות האלו בנוסח.

איתן כבל: אתה מעלה עולם תוכן שהחוק כמדומני לא עסק בו.

איתן כבל: יש הצעת חוק שאפילו שאני, נדמה לי, כתבתי אותה, או שהיא בכתיבה, שמדברת על זה שעולם התוכן של שירות ללקוחות יהיה כמו שירות הלקוחות לרכישת מוצרים.

איתן כבל: אדוני הבין.

איתן כבל: זה ברור-ברור-ברור שאין מצב שיש מקומות שב-14:00 כבר אתה לא יכול לקבל מענה לבעיות ועד 19:00 אתה יכול לקנות, במקרה הטוב, אם לא אחרי.

איתן כבל: כן, גברתי, ממש קצר.

איתן כבל: הגלישה?

קרן חן סופר: כן, בדיוק.

חנה וינשוק טירי: נדבר על זה כשנגיע לנוסח.

קרן חן סופר: בסדר, שיהיה ברור פה שזה לא סוגי השירותים האלה.

קרן חן סופר: שיש אפשרות לבחור - - -

איתן כבל: אנחנו כבר נתנו לזה מענה, נגיע לזה.

לאה ורון: אם ההערות שלך הן לסעיפים תשמרי אותן בבקשה לסעיפים.

לאה ורון: בשלב הזה, אם בכלל, זה הערות כלליות.

קרן חן סופר: בסדר גמור, מהות, ממוקד.

קרן חן סופר: בסדר, אדוני.

קרן חן סופר: עד היום הדיונים שלנו נגעו לשש הדקות ואנחנו היום רואים את הנוסח.

קרן חן סופר: יש לי שלוש נקודות.

קרן חן סופר: שש דקות מתחילת השיחה – אני רוצה להבהיר את העניין שהכוונה היא מרגע הבחירה, נכון?

קרן חן סופר: זו הכוונה?

איתן כבל: לא, אפשר משבוע שעבר.

מרב תורג'מן: מהרגע שענו.

מרב תורג'מן: לפי מה שאני מבינה, זה מרגע שהתחילה השיחה.

קרן חן סופר: אנחנו מבינים שרוב הצרכנים, 99% מהם, הם סבירים והוגנים והכול טוב, עדיין יש אחוז אחד שמחפש את התביעה הייצוגית, אדוני.

קרן חן סופר: אי אפשר לחמוק מזה.

איתן כבל: גברתי, עשי לי טובה, תביעה ייצוגית – תלכי לבית משפט.

איתן כבל: אני לא נכנס לעולם - - -

קרן חן סופר: אדוני, אבל צריכה להיות סבירות.

איתן כבל: אני מדבר אתך, אל תתחילו אתי.

איתן כבל: אני מבקש מכם, אף אחד לא מדבר, אני רוצה הקראה וכל אחד ידבר בתורו.

איתן כבל: כן, בבקשה.

נתי ביאליסטוק כהן: אדוני, אם תאמר לי שזה לא הדיון הזה ואנחנו נקיים על זה דיון אחר אני אכבד את זה ואני לא אפריע.

איתן כבל: אז אני יודע מה אדוני רוצה לשאול ואתה צודק.

איתן כבל: אדוני רוצה להעלות את העניין של אנשים שיש להם מוגבלות כזו או אחרת.

איתן כבל: אין בכללים הנוכחיים מענה, לצערי.

איתן כבל: אתה צודק.

איתן כבל: כבר אני אומר, בוא נאתגר את עצמנו, אותך ואותי, ושנינו נכין תיקון רוחבי לחוק.

איתן כבל: הנה, אני אומר לך את זה.

נתי ביאליסטוק כהן: מצוין.

נתי ביאליסטוק כהן: תודה רבה.

איתן כבל: אני צריך ללכת לוועדה הכנסת, אני עושה הפסקה בת 10 דקות-רבע שעה.

איתן כבל: שלום לכולם, אני פותח שוב את הדיון.

איתן כבל: בבקשה, הקראה.

מרב תורג'מן: "חוק הגנת הצרכן (תיקון מס' ...), התשע"ח–2018 פה אני מבינה שיש הערה שזה לא יהיה "המפורטים באותה פסקה", אלא שתתאפשר – ואנחנו נבדוק את הניסוח – גם בחירת סוג עולם התוכן, האם זה אינטרנט, טלפון או טלוויזיה.

מרב תורג'מן: גם כאן אני מבינה שלגבי הסיפה יש הערה שזה לא המיקום.

חנה וינשוק טירי: בפסקה (2) הכוונה הייתה לאפשר מדרג נוסף כאשר יש עוסק שמספק כמה שירותים.

חנה וינשוק טירי: אם הוא מספק למשל שירות טלפוניה, אינטרנט, טלוויזיה, אז באמת לאפשר לתת מענה מקצועי שהוא מכוון שירות.

איתן כבל: הלכנו לקראת בעניין הזה.

חנה וינשוק טירי: נכון, ולכן לא צריך לומר "המפורטים באותה פסקה".

חנה וינשוק טירי: הכוונה הייתה לא של נותן שירות נפרד לתקלה, חשבון וסיום התקשרות, אלא שהוא נותן מענה מקצועי לסוגים שונים של שירותים.

איתן כבל: זה סוגי שירות לגמרי.

מרב תורג'מן: זאת אומרת, אתה קורא לחיבור לאינטרנט סוג שירות?

חנה וינשוק טירי: זה שירות, שירות אינטרנט.

איתן כבל: נכון, כן, זה שירות.

מרב תורג'מן: מכיוון שיש לנו את סוגי השירותים גם בפסקה (1), אולי צריך לחשוב על מונח אחר.

איתן כבל: זה נוסח.

מרב תורג'מן: אני אבדוק את זה.

לאה ורון: תייפה את כוחה של עו"ד תורג'מן להחליט לגבי הנוסח לגבי סוגי השירותים.

חנה וינשוק טירי: את צודקת שברמת הנוסח צריך אולי לחדד שלמעלה אין הכוונה לסוגי שירותים.

חנה וינשוק טירי: נחשוב על נוסח.

איתן כבל: משהו שיבהיר יותר.

לאה ורון: או בפסקה (1) או בפסקה (2) להבהיר קצת יותר את סוגי השירותים.

חנה וינשוק טירי: ודבר נוסף – אני חושבת שהסיפה של פסקה (2): "בסוגי השירותים כאמור לא יופנה הצרכן לשירות השארת הודעה", לא מתאימה בפסקה (2), היא יותר נכונה לפסקה (3), כי המטרה, כפי שאתה הצגת בדיונים בוועדה, היא שהמענה יהיה תוך שש דקות ושלא יפנו אותו בשירותים האלה לשירות השארת הודעה.

חנה וינשוק טירי: נראה לי שבמהות זה יותר מתאים לפסקה הבאה.

איתן כבל: נכון, תודה, אני מקבל את זה.

מרב תורג'מן: בסדר.

איתן כבל: הערות עד כאן?

איתן כבל: אני מעלה להצבעה עם התוספות, השינויים והתיקונים.

איתן כבל: בעד – פה אחד

איתן כבל: פסקאות 1) ו-(2) אושרו.

איתן כבל: הלאה, פסקה (3).

ואיל ג'יגיני: לדעתנו וגם לדעת הגורמים המקצועיים – זה מה שתיקנו ברישיון ועשינו על זה בדיקה – נכון יהיה יותר לספור את זמן ההמתנה, כי בשלב הראשון, כשהלקוח רוצה לבחור, הוא רוצה לעשות כמה פעולות, הוא קצת משתהה כי הוא עכשיו גם נוהג או עושה דברים אחרים, לא צריך להיכלל - - -

איתן כבל: נוהג?

איתן כבל: ועדת הכלכלה, המאבק בקטל בדרכים.

ואיל ג'יגיני: זו לא הייתה דוגמה טובה.

איתן כבל: בכלל לא.

ואיל ג'יגיני: הוא עובד במשרד ונכנס בדיוק מישהו לחדר שלו, הוא מדבר, הוא עושה דברים אחרים, אז הוא יכול פשוט לקחת כמה שניות, או כמה דקות, או חצי דקה, בבחירה.

ואיל ג'יגיני: אני לא זוכר בדיוק את המספרים, אני יכול לבדוק את זה.

ואיל ג'יגיני: אני זוכר שאצלנו הגורמים המקצועיים ממש בדקו כמה זמן אפשר לבלות בתוך התפריט ואני חושב, וכאן תתקן אותי, שהכוונה של החוק היא להגביל את זמן ההמתנה עצמו, ולא את השלב הראשון, שבחלקו גם תלוי במנוי עצמו.

ואיל ג'יגיני: אז אנחנו גם לא רוצים לגרום לניתוקים מכוונים, שאם הוא לא בחר כמה שניות יתחילו לנתק אותו.

איתן כבל: אתה לא מבין?

איתן כבל: לא מתאים לך.

איתן כבל: אתם מתפרנסים מלשנות כי כל פעם מוצאים חלון להיכנס דרכו.

ואיל ג'יגיני: נכון.

איתן כבל: עשה לי טובה.

ואיל ג'יגיני: אני כאן כדי לסגור את זה בצורה יותר טובה.

איתן כבל: ואיל, אני רוצה שלא נתבל

איתן כבל: בל – אנחנו מחוקקים כאן ומתקנים את החוק לא כי הכול היה תקין.

איתן כבל: אל תטעה.

איתן כבל: אני רוצה להזכיר לך את הכללים הראשונים שכתובים אצלכם ברישיון.

איתן כבל: עזוב.

איתן כבל: זה לא דומה אפילו, גם עם משקפת 20 על 120, למה שכתוב ברישיון.

איתן כבל: עם מיקרוסקופ אלקטרוני אני לא מצליח לקרב את העניין.

איתן כבל: הרי זה עולמות אחרים.

ואיל ג'יגיני: ועוד טענה טכנית אחת – אני רוצה שגם נהיה מסונכרנים בדיווחים כי אצלנו מתחילים לספור אחרי ואני כן רוצה שנדבר באותו זמן מענה.

איתן כבל: אני אגיד לך איך אני רואה את זה, אני אומר לך כאדם הסביר.

איתן כבל: ענו – דופק הלב שלי מתי עונים לי הוא מהרגע שהצליל פסק והנתב מתחיל לכוון אותי.

איתן כבל: מאותו רגע.

איתן כבל: אני לא מתחיל להגיד: אוקיי, שבועיים הייתי בנתב, לא נורא, זה בסדר, עכשיו ענו לי, אחרי שבועיים, יפה.

איתן כבל: מה אני מנסה לומר בשורה התחתונה?

איתן כבל: הנתב הפך להיות כלי מעצבן בזכות עצמו.

איתן כבל: הנתב נהיה עולם תוכן.

קרן חן סופר: הוא הוגבל עכשיו - - -

איתן כבל: סליחה, גברתי, לא באתי לעזור לכם במקרה הזה אלא לצרכן.

איתן כבל: היו לכם שלוש דקות, שלוש דקות לחזור.

איתן כבל: שלוש דקות.

איתן כבל: היינו פה, הזהרתי אתכם.

איתן כבל: מה שנכתב בפרוטוקול גם גרזן לא יוריד.

איתן כבל: ידעתי שלא תעמדו בזה.

איתן כבל: אמרתי, הזהרתי בפרוטוקול, התחננתי בפניכם, שתעמדו בכללים.

איתן כבל: התחננתי, לא ביקשתי.

איתן כבל: אין לי עניין לרדוף.

איתן כבל: על השלוש דקות עוברים מפה, עוברים מכאן.

איתן כבל: זה בדיוק כמו עולם התוכן שעשינו השבוע עם המובילים, שפתאום התקנה והסרה לא.

איתן כבל: למה?

איתן כבל: ככה.

איתן כבל: מה אתה חושב לך, ואיל, שעל מה שאנחנו מביאים לא ישבו עכשיו – במקום לשפר שירות – ישלמו לאנשים איך לעקוף את כל זה?

איתן כבל: אתה יודע את זה.

איתן כבל: אתה מתעסק פה – אני לא אגיד שמות כי אני לא רוצה לבזות אנשים שגם נמצאים פה – שכבר ברגע זה לא עומדים בעולמות תוכן אחרים.

איתן כבל: אתה יודע את זה.

איתן כבל: עולמות תוכן ברורים ומשלמים קנסות במיליונים.

איתן כבל: שווה.

איתן כבל: לכן אני מנסה להגיד לך, אני רוצה ללכת לקראת, הלכתי לקראת – ביטלתי את 15, עשיתי עולמות תוכן שווים – אבל, אדוני, תחשוב על זה כצרכן, לא כעובד משרד התקשורת, כשאתה מתקשר, ממתי אתה מתחיל לספור?

איתן כבל: אם אנשים סביב השולחן הזה ינהגו ביושר ואני אעשה עכשיו סקר בין האנשים שיושבים פה, והם לא מתייחסים למקום בו הם עובדים, כולם יגידו לך: בדיוק מאותה שנייה שהנתב מתחיל, משם זה מתחיל.

איתן כבל: מה לעשות?

איתן כבל: אני חושש שעכשיו כשיראו שמישהו מצלצל – גם שם זה כבר יכול להיות עכשיו איזה 10 צלצולים.

איתן כבל: תרשום לפניך – הנה, אני אומר את זה פה – שזה יהיה המעקף הבא.

איתן כבל: תרשום.

איתן כבל: הנה אני אומר את זה פה.

איתן כבל: אני אומר את זה כאן.

איתן כבל: אל תגידו שלא אמרתי שמספר הצלצולים עד שיענו לך – כי הם רואים, הרי זה לא שהוא לא רואה, היום הכול משוכלל – תזכור שזה יהיה חסם הבא.

איתן כבל: תרשום לפניך.

איתן כבל: אל תגיד שלא אמרתי.

איתן כבל: הנה, אני אומר את זה.

איתן כבל: ואם אני לא אתקן את זה מסיבות כאלה ואחרות, כבר יהיו אחרים שיידעו לתקן את זה.

איתן כבל: הנה אמרתי את זה.

איתן כבל: לכן אני לא מקבל את זה.

איתן כבל: דרך אגב, אל תטעו, אלה דברים שכבר סוכמו.

איתן כבל: אני רוצה גם לומר לחנה, הדבר היחיד שרצינו לעשות פה זה שיפצ'ורים לא בעולם התוכן הזה.

איתן כבל: קדימה, אני מתקדם.

איתן כבל: כן, חנה.

חנה וינשוק טירי: רק אני רוצה לסכם שזה יהיה באמת בצורה ברורה לפרוטוקול כי אחר כך אני יודעת שיכולות להיות בעיות ויתחילו לשאול: למה הכוונה מתחילת השיחה?

חנה וינשוק טירי: אני רוצה לומר, אנחנו גם היום, בתקנות שלנו, אוכפים את זה – שתי דקות מתחילת השיחה אתה חייב לפחות להעביר אותו לשירות השארת הודעה.

חנה וינשוק טירי: אנחנו מתחילים לספור את זה לא מהרגע של הצליל, אחרי שעשיתי send, אלא מהרגע שבו מתחיל הנתב לדבר.

חנה וינשוק טירי: אם זה לא היה נתב אז זו הייתה מרכזיה אנושית.

חנה וינשוק טירי: ברור הוא ומן ההיגיון הוא שאתה אמור להתחיל לספור את זה מהרגע שבו עונים לך, לא מהרגע שבו בחרת את הבחירה הספציפית שלך, אחרת אנחנו נרוקן את זה מתוכן.

איתן כבל: אני רוצה לומר לכם ואני מזהיר כבר פה – הנה, הדברים יירשמו בפרוטוקול – מספר הניתוקים בהעברה, תרשמו לפניכם, מהרגע שאתה לוחץ ואומרים לך: תעבור לאחת מהמחלקות שאתה צריך, תראו כמה ניתוקים יהיו.

איתן כבל: הנה, אני אומר את זה, גברתי מהרשות לסחר הוגן.

איתן כבל: אני אומר לכם את זה, אני אומר לך את זה, ואיל.

איתן כבל: תרשום את מה שאני אומר, תמסגר אצלך בחדר באותיות גדולות כדי שתוכל לראות את זה.

ואיל ג'יגיני: לנו יש הוראות שאסור לנתק.

איתן כבל: באמת?

איתן כבל: מה אתה אומר, ואיל?

ואיל ג'יגיני: אסור לנתק.

איתן כבל: אתה בטוח?

איתן כבל: באמת?

ואיל ג'יגיני: בתיקון האחרון.

איתן כבל: וואו, זה מדהים, ואיל.

איתן כבל: שהפרוטוקול יידע שאני ציני לגמרי.

איתן כבל: הרי הכול כתוב – נו, אז מה?

איתן כבל: למה אנחנו פה?

ואיל ג'יגיני: לא, זה עדיין לא נכנס לתוקף.

איתן כבל: אבל, ואיל, שאר הדברים הרי גם כתובים – שלוש דקות לענות, שלוש שעות לחזור, לא לנתק, נכון?

איתן כבל: בבקשה, גברתי.

לבנת קופרשטיין-דאש: אני מבינה את החשש של הוועדה שהחברות ינצלו - - -

איתן כבל: גברתי, את ההצעה.

לבנת קופרשטיין-דאש: אני רק אגיד לכם מה הבעיה ויכול להיות שתתעלמו ממנה.

איתן כבל: לא, גברתי, אנחנו כבר מאחורי הבעיה, ברשותך.

לבנת קופרשטיין-דאש: אז אני אגיד לכם מה הבעיה בשש דקות מרגע הרמת השיחה – יכול להיות מצב, וזה קורה, שלקוח, לפני שהוא בוחר את האופציות שיובילו אותו בסופו של דבר למענה האנושי, ירצה בעצמו לעבור לתפריטים אחרים.

לבנת קופרשטיין-דאש: נגיד אני מתקשר למוקד הטלפוני של הבנק ואומר: אני רוצה לדעת מה שעות הפעילות של הסניפים, איפה יש את הכספומט הקרוב - - -

איתן כבל: אבל דיברנו על זה.

לבנת קופרשטיין-דאש: ורק בסוף אני רוצה לקבל את הנציג האנושי, אז זה לא הגיוני שיספרו לו את השירות שהוא קיבל כבר.

איתן כבל: אני רואה את גברתי לאחרונה, אבל גברתי לא הייתה כל הדיונים ואני אגיד לך שבעולם התוכן - - -

לבנת קופרשטיין-דאש: הייתי.

איתן כבל: אז לא שמת לב.

איתן כבל: בעולמות התוכן זה בדיוק לקצר – מה היה?

איתן כבל: שבועיים אתה מקבל פרסומות, אתה רוקד - - -

לאה ורון: במקרה של הבנקים על הלוואות שרוצים להעמיד לרשותך.

איתן כבל: במקרה של הבנקים אין הלוואה, אין סיבוב, זה לא יקרה.

לבנת קופרשטיין-דאש: אני לא מדברת על - - -

לבנת קופרשטיין-דאש: רק הנקודה שלי, שאם הלקוח בחר במודע - - -

איתן כבל: הכול במודע, גם כשדופקים אותו זה במודע.

לבנת קופרשטיין-דאש: לקוח בחר עכשיו את שעות פעילות הסניפים והוא התמהה במצב הזה - - -

איתן כבל: גברתי, תודה, אני מודה לך מאוד, את מחזירה אותי לדיון ישן.

איתן כבל: אני מעלה להצבעה את פסקה (3).

איתן כבל: בעד – פה אחד

איתן כבל: פסקה (3) אושרה.

איתן כבל: בבקשה.

רונן לשם: ברגע שכתוב מתחילת השיחה זה פשוט מוציא את השליטה בשש הדקות מהחברה אל הצרכן.

רונן לשם: אין לי שליטה.

רונן לשם: אני לא יכול - - -

איתן כבל: רונן, ראינו כשאתם שלטתם בעסק.

לאה ורון: מצד שני, הצרכן היה רוצה שזה יהיה שלוש דקות.

איתן כבל: ראיתי איך ומה כשאתם שלטתם בעסק.

איתן כבל: תזכור, היה לכם שלוש דקות לענות ולחזור.

איתן כבל: החוק הזה כי אתם לא עמדתם בחוק.

איתן כבל: הפרתם אותו ברגל גסה.

איתן כבל: דרכתם אותו.

איתן כבל: השפלתם את המחוקק.

איתן כבל: עשה לי טובה.

לאה ורון: שש דקות זה הרבה מאוד זמן.

איתן כבל: אני עוד רציתי להיות פה הרבה יותר נוקשה אבל הלכתי לקראת.

איתן כבל: בוא נראה עכשיו מה – תרשום לפניך – אתה תגיד לי בדיונים הבאים, אלא אם כן תתקדם ותשלח את אלה שיגידו בדיונים הבאים.

איתן כבל: בבקשה, פסקה (3) אושרה, הצבעתי.

איתן כבל: פסקה (4).

איתן כבל: זה סעיף שהלכנו בו לקראתכם, אני מקווה שאף אחד מכם לא יעז אפילו לקלקל את מה שהלכתי לקראתכם.

איתן כבל: בעד – פה אחד

איתן כבל: פסקה (4) אושרה.

מרב תורג'מן: אולי כדאי להתייחס האם מדובר "בהספקת הטובין או השירותים", אם יש איזושהי תקלה מערכתית לצורך העניין בהספקת שירותי טלוויזיה, או בתקלה מערכתית שנוגעת למוקד הטלפוני, זאת אומרת, נפילת חשמל או קריסת קווי בזק.

איתן כבל: אם יש קריסה אז ממילא הוא לא יוכל להגיע אליהם.

חן פליישר: גם המרכזייה עצמה נופלת.

קרן חן סופר: הכוונה פשוט להוריד את "העוסק מספק".

קרן חן סופר: טובין או שירותים מכל סוגי השירותים שהוא מעניק מתקלה מערכתית.

איתן כבל: יש לי חשש שהתקלות המערכתיות תהיינה תכופות.

איתן כבל: הלוואי והיינו יצירתיים כך בחיים שלנו כמו היצירתיות שיש פה.

איתן כבל: אני חושב שזה רק נוגע לתקלה של המערכת עצמה, שהיא לא מסוגלת לקלוט - - -

מרב תורג'מן: לתת את השירותים.

איתן כבל: הפסקת חשמל.

לאה ורון: של המוקד הטלפוני עצמו.

איתן כבל: של המוקד הטלפוני עצמו.

חנה וינשוק טירי: היום זה מנוסח באופן כזה שלדעתי, למשל אם יש הפסקת חשמל והפסקת חשמל מונעת את הספקת השירותים, זה נכנס.

חנה וינשוק טירי: זה לא נכנס אם למשל יש תקלה במוקד.

חנה וינשוק טירי: יש תקלה במוקד, השירותים מסופקים אבל אני נגיד רוצה לברר חשבון, לא בגלל שיש לי תקלה כי השירות מסופק לי, או שאני רוצה לסיים את ההתקשרות, אני מתקשרת ולא עונים לי ואז השאלה היא מה המצב המשפטי שהם עומדים בו.

איתן כבל: אני חושב שההסמכה שנתנו לרגולטור – כי אין גבול ולא נמצא את עצמנו בגבול של הפיתולים.

איתן כבל: תמיד יהיה איזה סיפור.

איתן כבל: בסוף-בסוף, אני אומר, אתה חונן לאדם דעת ומלמד לאנוש בינה.

איתן כבל: הרגולטור יודע.

איתן כבל: אם כל 10 ימים, שבועיים-שלושה, הוא בא לו עם סיפור כזה או דומה, אני מקווה שהרגולטור יידע להגיד לו: אדוני, אל תבלבל לי את המוח.

איתן כבל: אם זה קורה פעם בחצי שנה – הרי אלה אירועים, אם הם מתקיימים הם מתקיימים פעם ב.

איתן כבל: אנחנו מנסים לסגור פה דברים שהם לא בשליטתו בכלל.

איתן כבל: ללכת לקראתו לא על זה שהוא - - -

חנה וינשוק טירי: תראה, תקלה בהספקת שירותים יכולה לקרות, לכן אמרנו שניתן להם את ההגנה, אבל מה התדירות של תקלה במערכת הטלפונית יכולה להיות, שפתאום כל המערכת קורסת?

חנה וינשוק טירי: זאת השאלה.

חנה וינשוק טירי: אם זה משהו שיכול לקרות - - -

ואיל ג'יגיני: אני חושב שכוונת הוועדה ברורה והיא כוונה למצבי כוח עליון.

איתן כבל: הלכנו פה לקראתכם.

ואיל ג'יגיני: אני חושב שלא צריך לצמצם את זה לתקלה במערכת כי יתכן שיש שריפה, חס וחלילה, ומפנים את המוקדים כמובן, אז המערכת תקינה אבל - - -

איתן כבל: אני מוכן ללכת לקראתכם בעניין הזה וכמובן שזה נתון לפתחו של הרגולטור.

איתן כבל: בסוף-בסוף הדברים גם נאמרים בדברי ההסבר.

מרב תורג'מן: לא דברי הסבר, אין דברי הסבר לשנייה ושלישית.

איתן כבל: התכוונתי בנאום, בדברי ההסבר של הנאום כוונתי, שהדברים יהיו ברורים שגם הרגולטור לא יכול לשחק עם זה ובוודאי לא החברות.

מרב תורג'מן: אז מה אתה רוצה?

איתן כבל: נשאיר את זה ככה, כמו שזה.

מרב תורג'מן: כמו שזה, "בהספקת הטובין או השירותים"?

איתן כבל: כן.

איתן כבל: הלאה.

חנה וינשוק טירי: אבל אם אתה רוצה שהרגולטור יקבע הוראות נוספות, איך אתה רוצה שזה יקרה?

איתן כבל: בכל מקרה נתונה לו הסמכות לקבוע הוראות נוספות.

מרב תורג'מן: במסגרת (4).

חנה וינשוק טירי: ב-(4) אבל זה רק לגבי חריגה ממשך ההמתנה.

מרב תורג'מן: וגם בתקופה.

חנה וינשוק טירי: לא.

חנה וינשוק טירי: "בשיעור ובתקופה שקבע" זה לגבי הבדיקה של החריגה, שאמרנו 15%, אבל מכוח הסעיף הזה הוא לא יכול לקבוע שיכולות להיות תקלות נוספות שבגינן - - -

מרב תורג'מן: אבל, להבנתי, זה יכול להיות מראש וזה יכול להיות בדיעבד, והוא יכול לפנות לרגולטור ולהגיד: בתקופה הזו הייתה לי תקלה מערכתית כללית ואני מבקש שתחריג אותי מהמענה.

איתן כבל: זה יותר מזה, הרי אם יש תקלה בסדר-גודל כזה זה יפורסם ברדיו, יגישו תלונות.

איתן כבל: אם זה משהו שאף אחד לא ידע עליו ממילא זה כנראה משהו נקודתי שניתן לו מענה והוא יבוא לרגולטור.

איתן כבל: זו הערכתי.

ואיל ג'יגיני: אני חושב שגם הכוונה שזה כוח עליון.

לירז דמביץ-כהן: אני רק מבקשת לשאול לפרוטוקול שהבנתי נכון – הכוונה בסעיף הזה של החריגה בשיעור ובתקופה, זאת אומרת, גם קביעה שלי כרגולטור מראש לגבי אירועים שאני חושבת שהם מחוץ לאירוע הזה וגם קביעה אד-הוקית, בדיעבד, לגבי מקרים ספציפיים שפונים אלי, שאמרו: היה איזשהו אירוע - - - ?

איתן כבל: נכון, נכון.

איתן כבל: ואני יוצא מנקודת הנחה שלמשל מי שיחליף את דורית לא יהיה נמושה ויידע לעמוד מול המערכות.

לירז דמביץ-כהן: מסכימה.

איתן כבל: זה קשה להיות כמו דורית.

מרב תורג'מן: אני אקריא גם את סעיף (6) ותעלה להצבעה את פסקאות (5) ו-(6) יחד.

איתן כבל: אני מעלה להצבעה.

איתן כבל: בעד – פה אחד

איתן כבל: פסקאות (5) ו-(6) אושרו.

איתן כבל: קדימה.

איתן כבל: אני מעלה להצבעה.

איתן כבל: בעד – פה אחד

איתן כבל: אושר.

מרב תורג'מן: כאן, לאור הערות הפיקוח על הבנקים, זו הוראה שתיקבע כהוראה נפרדת לעניין העיצומים הכספיים בסכומים שקבועים היום, 22,000 שקלים.

חן פליישר: כמו חוק הגנת הצרכן, שיהיה תואם.

איתן כבל: שתהיה התאמה, בסדר גמור.

מרב תורג'מן: ותתווסף לכאן הוראה שהיא תיקון לסעיף 10 הקיים בחוק הבנקאות (שירות ללקוח) שעניינו עונשין, החרגה של סעיף 5א המוצע.

איתן כבל: אתם מתואמים עם העניין הזה?

איתן כבל: כל הכבוד לכם.

איתן כבל: אני מעלה להצבעה.

איתן כבל: בעד – פה אחד

איתן כבל: סעיף 3 אושר.

איתן כבל: הלאה.

מרב תורג'מן: כאן אולי צריך להתייחס גם לסכומי העיצום הכספי, שזה כמובן גם פרמטר של גודל התאגיד וזה נע בין 150 ל-250,000 שקלים.

איתן כבל: תקריאי גם את סעיף 5 כי זה גם בעולם התוכן שלהם.

מרב תורג'מן: מדובר פה בהחלה של כל ההוראות מחוק הפיקוח על שירותים פיננסיים (ביטוח) לקופות הגמל.

איתן כבל: בבקשה, אדוני.

גיל סלומון: אדוני, כל החוק הזה זו תחולה של חוק הגנת הצרכן על חברות הביטוח ואנחנו היינו מוחרגים - - -

איתן כבל: הדיון הזה היה, בוא נתקדם.

איתן כבל: הבנתי, גיל.

איתן כבל: בבקשה.

ליאת שטרק: אנחנו לא חוששים מהסיטואציה הזאת כי יש לנו כבר הסדרה ואנחנו נחיל הסדרה על העניין הזה.

איתן כבל: תודה, גברתי.

מרב תורג'מן: אז אתם מבקשים להחזיר את שלושת סוגי השירותים כמו בחוק הגנת הצרכן?

ליאת שטרק: כן.

מרב תורג'מן: אז הנוסח יתוקן בהתאם.

לירז דמביץ-כהן: לגבי העיצום, זו גם הערה שלנו.

ליאת שטרק: כן, זו אותה הערה של הפיקוח על הבנקים.

ליאת שטרק: אנחנו גם חושבים שנכון בתוך החוק שלנו לקבוע עיצום כספי שתואם בגובה לעיצום שקבוע בחוק הגנת הצרכן.

מרב תורג'מן: השאלה היא אם נכון להטיל עיצום כספי בסכום יחסית נמוך על חברות הביטוח, על גופים פיננסיים כל כך גדולים?

מרב תורג'מן: זה מה שנקבע לגבי הבנקים - - -

לירז דמביץ-כהן: ההערה שלנו באה רק בעקבות התיקון - - -

מרב תורג'מן: אבל אני חשבתי שזה לא נכון.

איתן כבל: אני רוצה להבין, את חושבת שבנק פועלים, בנק לאומי וכו', ישלמו עמלת דמי דלפק, 22 אגורות, או כמה שהם גובים?

איתן כבל: פה זה צריך להיות כולם אותו דבר.

איתן כבל: אני לא מקבל את זה.

איתן כבל: לא שמתי לב.

איתן כבל: כאן זה חוטא נשכר, כבר אני אומר לך.

איתן כבל: עוד לפני שהתחלתי.

איתן כבל: שווה להם.

איתן כבל: הוא מוסיף אגורה לעמלה – גמר את כל העניין הזה.

איתן כבל: לא מקבל את זה.

איתן כבל: הם והם אני אאפשר.

איתן כבל: אני לא מקבל את זה.

גיל סלומון: אבל אמרת לנו שאנחנו לא נוחרג.

איתן כבל: אתה מוכן בבקשה להירגע, גיל?

איתן כבל: כן, בבקשה.

חן פליישר: ההערה שלנו התחילה מקושי טכני בתיקון לחוק הבנקאות (שירות ללקוח) כי הצעת החוק הייתה באופן שהיא תחול רק על מנפיקים, בסעיף שזה שולב, ואנחנו פשוט הערנו את תשומת הלב לכך שאנחנו רוצים שזה יחול על כל התאגידים הבנקאיים ולא רק על מנפיקים ולכן זה עלה.

מרב תורג'מן: אז למה לא בסכום של 11א, שזה מה שאני מנסה להבין?

חן פליישר: ואז, באותה הזדמנות הסתכלנו מה קורה בחוק הגנת הצרכן – כי הרי לא מדובר על כל הגופים שחוק הגנת הצרכן חל עליהם אלא רק על אותם גופים גדולים, חיוניים, זו לא הצעה רוחבית – וחשבנו שכן נכון לייצר התאמה בסכומים, מה שיקבע על הגופים הגדולים האלה.

מרב תורג'מן: זה לא אותו היקף פיננסי.

חן פליישר: אני רוצה להגיד רק משהו עקרוני בעניין הזה – התפיסה שהולכת ותופסת תאוצה בממשלה כולה, לא בבנק ישראל בהכרח, לגבי עיצומים כספיים היא, שבגלל שבתחומים האלה, הצרכניים, כנראה שאם יש הפרה היא הפרה רחבה ומאחר שאפשר להטיל עיצום כספי כזה, 22,000 שקל, על כל לקוח, אז נכון יותר לשמור על סכומים קטנים פר לקוח כדי לא ליצור מצב שבו יש תמריץ שלילי להפעיל את העיצומים הכספיים.

חן פליישר: זו התפיסה שאני שומעת ממשרד המשפטים גם.

איתן כבל: אני מאוד ראיתי את התמריץ להפעיל את העניין הזה.

איתן כבל: אני רוצה שתהיה האחדה בעניין הזה.

איתן כבל: אני מקבל את העמדה של רשות שוק.

איתן כבל: הבנקים צריכים להיות סביב אותו עניין ואני לא עושה להם הנחות בעניין הזה.

איתן כבל: אני רוצה את זה כמו שאני התכוונתי, שכל אחד משלם לפי היקף הפעילות הפיננסית שלו.

איתן כבל: כך אני רואה את זה.

לירז דמביץ-כהן: אדוני, אני לא יודעת מה המצב בבנקים אבל אני יודעת שאצלנו בתוספת הרביעית זה מחולק לפי גודל של החברות ויש סכומים, אז אני לא יודעת להגיד לאדוני אם זה קוהרנטי.

חן פליישר: יש אחד לכול.

חן פליישר: כלומר, יש סכומים שונים להפרות שונות אבל יש אחד לכל הגופים.

מרב תורג'מן: ומה שאמרתי, זה נע בין 150 ל-250,000 שקלים לגבי המבטחים והחברות המנהלות.

איתן כבל: יפה, נכון.

לירז דמביץ-כהן: בבנקים אני לא יודעת כמה זה.

מרב תורג'מן: בבנקים, הסעיף המקורי דיבר על 50,000 שקלים.

מרב תורג'מן: זה הנוסח שמונח בפני חברי הוועדה.

איתן כבל: גיל, הבנתי את העניין, אני לא הולך לשנות עכשיו.

איתן כבל: מה אתה מבקש ממני?

איתן כבל: ניסיון לא רע, אני מוכרח להודות, כמעט נפלתי בו.

איתן כבל: לא דרכי.

איתן כבל: גברתי, אני מעלה את זה להצבעה.

גיל סלומון: רגע, אז יש את התיקון שלנו?

מרב תורג'מן: התיקון שלכם הוא כמו שמונח בפניכם.

גיל סלומון: לא.

איתן כבל: השירותים, מה שהוא אמר בפעם הראשונה, זה יתוקן.

מרב תורג'מן: סוגי השירותים יתוקן; הנושא של העיצומים הכספיים – כפי שמונח בפניכם.

מרב תורג'מן: ואדוני לגבי הבנקים משאיר את זה כמו שהיה בנוסח המקורי?

איתן כבל: כן.

איתן כבל: אני לא פותח את זה.

איתן כבל: תודה רבה.

איתן כבל: אני מעלה להצבעה עם התיקון שביקש גיל, התיקון הראשון, וכל השאר נשאר אותו דבר.

מרב תורג'מן: סעיפים 4 ו-5.

איתן כבל: מי בעד?

איתן כבל: בעד – פה אחד

איתן כבל: אושר.

איתן כבל: הלאה, קדימה.

מרב תורג'מן: גם כאן מדובר על עיצומים כספיים בהיקף של בין 100,000 שקלים ל-200,000 שקלים.

איתן כבל: בבקשה, משפט, אין לנו זמן.

אהוד פמי מוריה: אנחנו חושבים שבעת הזו לא נכון להחיל את הסעיף הזה על בעלי רישיון הנפקה.

אהוד פמי מוריה: אני אגיד שני נימוקים מרכזיים: ראשית, אין עדיין דבר כזה, לא הנפקנו לאף גורם רישיון הנפקה.

אהוד פמי מוריה: אנחנו עושים פה איזשהו צעד לפני שיש שוק לפני שאנחנו הסדרנו סוגיות צרכניות לא פחות חשובות.

איתן כבל: הבנתי.

אהוד פמי מוריה: אני רק עוד אשלים את המשפט.

איתן כבל: אין לי זמן, יש לי 7 דקות.

אהוד פמי מוריה: אין לנו התנגדות לעיקרון, אנחנו חושבים שזו תכלית ראויה וכו', אבל זו לא נקודת הזמן.

איתן כבל: תודה.

אהוד פמי מוריה: נימוק נוסף, ברשותך.

אהוד פמי מוריה: הכוונה לבטל את הפרק הזה, יש כוונה להחליף את הפרק הזה בפרק אחר.

מרב תורג'מן: אני שמעתי את הטיעון הזה.

מרב תורג'מן: אני חושבת שאתם יכולים לעשות תיקון עקיף בתיקון שאתם תבואו ותבטלו את המונח "בעל רישיון הנפקה".

איתן כבל: בבקשה, סלקום.

ניר יוגב: אחד הסעיפים שבהם אנחנו יכולים להודיע למנוי על תקלה אזורית – זה בסדר גמור, רק שלא תמיד אנחנו יודעים מה הצפי לתיקון התקלה.

ניר יוגב: קרתה תקלה, אני יכול - - -

איתן כבל: מועד משוער, תלמד מחברת חשמל.

ניר יוגב: לא, אי אפשר.

ניר יוגב: אדוני, באמת אי אפשר.

ניר יוגב: יש מקרים שאתה לא יודע - - -

איתן כבל: אני חוזר ואומר, הרי הרגולטור שלך יידע להגיד – אתה תוכל לבוא ולהגיד לו: תשמע, במקרה הזה לא ידעתי, בלה-בלה-בלה.

איתן כבל: מה הנקודה?

איתן כבל: אם זה יקרה כל פעם, שלא תדע, אז שלא נדע.

איתן כבל: אתה מבין בדיוק.

איתן כבל: תודה רבה, אני מעלה להצבעה.

אהוד פמי מוריה: רק ברשותך עוד מילה אחת.

אהוד פמי מוריה: אמרתי שני טיעונים, טיעון נוסף – אנחנו צריכים להבין שאנחנו מעמידים על אותו מתרס גם את הבנקים, שפועלים כבר עשרות שנים, מבטחים, גופים מוסדיים, מדובר פה בגופים חדשים, אמרתי, הם עדיין לא קמו אפילו, אנחנו לא - - -

איתן כבל: תתרגלו.

איתן כבל: גם זה מה שאנחנו עושים, עוד מהפכה גדולה.

איתן כבל: אני לא מקבל את זה.

איתן כבל: היועצת המשפטית נתנה את העצה, שאלה יהיו הצרות שלי.

איתן כבל: תודה רבה.

איתן כבל: ואם אתם מבטלים את זה לא קרה כלום, בוטל.

איתן כבל: בעד – פה אחד

איתן כבל: אושר סעיף 6.

איתן כבל: הלאה.

איתן כבל: הערה קצרה, בבקשה.

בן עזרא: הגר מישראכרט - - -

איתן כבל: ישראכרט טוענים שאין להם זמן.

איתן כבל: שמעתי את הטיעון הזה.

איתן כבל: דיבר אתי גם המנכ"ל שלכם.

איתן כבל: תשכנעו את השר והוא יכול לדחות לכם את המועד.

איתן כבל: הלאה.

חנה וינשוק טירי: בסעיף 7 השר זה לגבי חוק הגנת הצרכן.

איתן כבל: הגנת הצרכן, סליחה, צודקת.

בן עזרא: אנחנו רק צריכים שתינתן לנו האפשרות במסגרת.

מרב תורג'מן: צודקים.

איתן כבל: תקראי עד הסוף קודם כל, סעיף 8.

איתן כבל: אני אקריא אותו:

איתן כבל: אז אני קודם כל מצביע על סעיף 8.

גיל סלומון: רגע, אפשר להעיר לסעיף 8?

איתן כבל: זה לא קשור אליכם בכלל.

מרב תורג'מן: הסעיף של הדיווח לכנסת ייכנס - - -

גיל סלומון: מה המשמעות של הדיווח לכנסת?

גיל סלומון: יש דיון?

לאה ורון: אנחנו אחרי הישיבה נסביר לך.

איתן כבל: נסביר לך בדיוק.

איתן כבל: זה טכני.

גיל סלומון: אם עושים שינוי - - -

איתן כבל: זה לא קשור אליך, זה קשור לרגולטור שלך.

מרב תורג'מן: הרגולטור צריך לדווח.

גיל סלומון: אני שואל.

איתן כבל: אז דבר עם הרגולטור.

מרב תורג'מן: אני רק אומר שהתיקון של הדיווח לכנסת ינוסח בכל החוקים האחרים.

מרב תורג'מן: זה היה רק לשם הרעיון הכללי.

גיל סלומון: והתחולה?

חנה וינשוק טירי: לא ברור לי למה הכוונה שידווחו על היערכות הגופים שבפיקוחם.

חנה וינשוק טירי: מה זאת אומרת?

חנה וינשוק טירי: גם כתוב שישה חודשים מיום פרסומו והחוק עוד לא נכנס לתוקף, בפסקה הקודמת כתוב שזה יכנס תשעה חודשים, אז אני רוצה להבין מה אמור שר הכלכלה לדווח.

איתן כבל: חנה, זה ברור, זה התאמות.

חנה וינשוק טירי: יש חוק, הוא נכנס לתוקף – הם צריכים לעמוד בו.

חנה וינשוק טירי: מה הדיווח שנדרש?

חנה וינשוק טירי: אני מבינה את פסקה (ב).

חנה וינשוק טירי: אנחנו לא דיברו על (א), דיברנו על (ב), כי אני מבינה שברגע שיש רגולטור - - -

מרב תורג'מן: דובר בדיון הקודם.

מרב תורג'מן: (א) לא היה חידוש לדיון הזה.

חנה וינשוק טירי: בסדר, אז אני מעירה את זה עכשיו.

חנה וינשוק טירי: ברגע שרגולטור קבע איזושהי חריגה אז בסדר, הוא ידווח על העמידה שלהם, על הבדיקות שלהם, אבל ברגע שאין חריגה, מה אמור שר הכלכלה לדווח פה, ועוד בתוך שישה חודשים מיום פרסומו של החוק, כשהחוק אפילו עוד לא נכנס לתוקף?

איתן כבל: אוקיי, מקבל את עמדתך.

חנה וינשוק טירי: אבל גם כשהוא ייכנס לתוקף זה כמו כל הוראה נורמטיבית שנכנסת - - -

איתן כבל: חנה, הבנתי.

איתן כבל: העניין הוא פשוט – מה שאותי מעניין לעקוב הוא שהרגולציה והפעילות שבשטח אכן עובדת.

איתן כבל: זה מה שמעניין אותי.

חנה וינשוק טירי: אז זה לא יכול להיות "שישה חודשים מיום פרסומו".

מרב תורג'מן: זה ברור, זה מיום תחילת החוק.

איתן כבל: ברור, תיקנו, הבנו.

מרב תורג'מן: זה יהיה ברור שזה מיום תחילת החוק, אם הוא יחליט להותיר את הסעיף הזה.

איתן כבל: לא צריך, אמרתי.

מרב תורג'מן: אז אתה מוריד את (א).

איתן כבל: כן.

מרב תורג'מן: אז נשאר רק הדיווח אחת לשלוש שנים אם יקבעו ההוראות של החריגה.

איתן כבל: תודה.

איתן כבל: בעד – פה אחד

איתן כבל: סעיף 8 אושר עם התיקון.

איתן כבל: עכשיו לגבי ישראכרט, בבקשה, חברות האשראי.

בן עזרא: לגבי משך ההיערכות – רק לוודא שהבנו – תינתן האפשרות אל מול הרגולטור לטפל בנושא משך ההיערכות?

איתן כבל: נכון.

בן עזרא: בסדר גמור.

איתן כבל: הזמן שיינתן לכולם, לכולם, ללא החרגות – 12 חודשים.

איתן כבל: הצבעה

איתן כבל: סעיף 7 נתקבל.

איתן כבל: סעיף 7 אושר.

איתן כבל: הצעת החוק אושרה.

איתן כבל: תודה רבה לכם, הישיבה נעולה.